2002/812/EY: Neuvoston päätös, tehty 3 päivänä lokakuuta 2002, Euroopan parlamentin ja neuvoston direktiivin 2001/18/EY mukaisesti geneettisesti muunnettujen organismien saattamista markkinoille tuotteina tai tuotteissa koskevien ilmoitusten tiivistelmälomakkeen vahvistamisesta



Virallinen lehti nro L 280 , 18/10/2002 s. 0037 - 0061



Neuvoston päätös, tehty 3 päivänä lokakuuta 2002, Euroopan parlamentin ja neuvoston direktiivin 2001/18/EY mukaisesti geneettisesti muunnettujen organismien saattamista markkinoille tuotteina tai tuotteissa koskevien ilmoitusten tiivistelmälomakkeen vahvistamisesta (2002/812/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon geneettisesti muunnettujen organismien tarkoituksellisesta levittämisestä ympäristöön ja direktiivin 90/220/ETY kumoamisesta 12 päivänä maaliskuuta 2001 annetun Euroopan parlamentin ja neuvoston direktiivin 2001/18/EY(1) ja erityisesti sen 13 artiklan 2 kohdan h alakohdan, ottaa huomioon komission ehdotuksen, sekä katsoo seuraavaa: (1) Direktiivin 2001/18/EY C osan nojalla on tehtävä ennakkoilmoitus sen jäsenvaltion toimivaltaiselle viranomaiselle, jossa geneettisesti muunnettu organismi (jäljempänä GMO) tai tällaisten organismien yhdistelmä aiotaan saattaa markkinoille. (2) Tällaiseen ilmoitukseen on sisällyttävä teknisen asiakirjan tiivistelmä, joka toimivaltaisen viranomaisen on lähetettävä muiden jäsenvaltioiden toimivaltaisille viranomaisille ja komissiolle. Komission on saatettava se välittömästi yleisön saataville. Tiivistelmä on laadittava erityisen mallin mukaisesti. (3) Tätä tarkoitusta varten laadittavaan lomakkeeseen on sisällytettävä mahdollisimman paljon selkeästi ja vakiomuodossa esitettyjä tietoja kuitenkin siten, että näitä tietoja ei voida käyttää ympäristöriskien arvioinnin perustana. (4) Direktiivin 2001/18/EY 30 artiklan 2 kohdan mukaisesti perustettua komiteaa on kuultu 12 päivänä kesäkuuta 2002, mutta se ei ole antanut lausuntoaan komission ehdotuksesta, ON TEHNYT TÄMÄN PÄÄTÖKSEN: 1 artikla Ilmoittajien on käytettävä tämän päätöksen liitteessä olevaa ilmoitustiivistelmälomaketta laatiessaan toimivaltaiselle kansalliselle viranomaiselle direktiivin 2001/18/EY 13 artiklan 2 kohdan h alakohdan mukaisesti esitettävän teknisen asiakirjan tiivistelmän. 2 artikla Tämä päätös on osoitettu kaikille jäsenvaltioille. Tehty Luxemburgissa 3 päivänä lokakuuta 2002. Neuvoston puolesta Puheenjohtaja F. Hansen (1) EYVL L 106, 17.4.2001, s. 1. LIITE TIIVISTELMÄLOMAKE, JOLLA ILMOITETAAN MUUNTOGEENISTEN ORGANISMIEN SAATTAMISESTA MARKKINOILLE TUOTTEINA TAI TUOTTEISSA JOHDANTO Seuraavaa lomaketta on käytettävä laadittaessa GMO:n tai GMO:ien yhdistelmän markkinoille saattamista tuotteina tai tuotteissa koskevaan ilmoitukseen liitettävän teknisen asiakirjan tiivistelmää, joka toimitetaan toimivaltaisille kansallisille viranomaisille. Tämä asiakirja sisältää täytettynä tiivistelmän täydellisen teknisen asiakirjan vastaavissa kohdissa ilmoitetuista tiedoista. Tämän vuoksi on todettava, että direktiivissä 2001/18/EY säädettyä riskien arviointia ei voida tehdä pelkästään tämän asiakirjan pohjalta. Vastauksille varattu tila ei ole yhteydessä ilmoitusten tiivistelmälomaketta varten tarvittavien tietojen laajuuteen. Tässä ilmoitusten tiivistelmälomakkeessa on osa 1 ja osa 2. Lomakkeen osa 1 koskee muista muuntogeenisistä organismeista kuin siemenkasveista koostuvia tai niitä sisältäviä tuotteita, ja siinä on seuraavat osiot: A Yleiset tiedot B Tuotteeseen sisältyvien GMO:ien luonne C Tuotteen ennakoitu käyttäytyminen D Aikaisempia levittämisiä koskevat tiedot E Seurantasuunnitelmaa koskevat tiedot Lomakkeen osa 2 koskee muuntogeenisistä siemenkasveista koostuvia tai niitä sisältäviä tuotteita. "Siemenkasveilla" tarkoitetaan kasveja, jotka kuuluvat taksonomisiin ryhmiin Gymnospermae ja Angiospermae. Osassa 2 on seuraavat osiot: A Yleiset tiedot B Tuotteeseen sisältyvien muuntogeenisten siemenkasvien luonne C Aikaisempia levittämisiä koskevat tiedot D Seurantasuunnitelmaa koskevat tiedot OSA 1 >PIC FILE= "L_2002280FI.003901.TIF"> >PIC FILE= "L_2002280FI.004001.TIF"> >PIC FILE= "L_2002280FI.004101.TIF"> >PIC FILE= "L_2002280FI.004201.TIF"> >PIC FILE= "L_2002280FI.004301.TIF"> >PIC FILE= "L_2002280FI.004401.TIF"> >PIC FILE= "L_2002280FI.004501.TIF"> >PIC FILE= "L_2002280FI.004601.TIF"> >PIC FILE= "L_2002280FI.004701.TIF"> >PIC FILE= "L_2002280FI.004801.TIF"> >PIC FILE= "L_2002280FI.004901.TIF"> >PIC FILE= "L_2002280FI.005001.TIF"> >PIC FILE= "L_2002280FI.005101.TIF"> OSA 2 >PIC FILE= "L_2002280FI.005201.TIF"> >PIC FILE= "L_2002280FI.005301.TIF"> >PIC FILE= "L_2002280FI.005401.TIF"> >PIC FILE= "L_2002280FI.005501.TIF"> >PIC FILE= "L_2002280FI.005601.TIF"> >PIC FILE= "L_2002280FI.005701.TIF"> >PIC FILE= "L_2002280FI.005801.TIF"> >PIC FILE= "L_2002280FI.005901.TIF"> >PIC FILE= "L_2002280FI.006001.TIF"> >PIC FILE= "L_2002280FI.006101.TIF">